സാക്ഷരത ക്ലാസുകളും ഒാണ്ലൈന് പഠനത്തിലേക്ക് തൊടുപുഴ: കോവിഡ് പ്രതിസന്ധിയെത്തുടര്ന്ന് താളംതെറ്റിയ സാമൂഹിക സാക്ഷരത പഠനപ്രവര്ത്തനങ്ങള് ഒാണ്ലൈന് സംവിധാനത്തില് പുനരാരംഭിക്കാന് ആലോചന. സാക്ഷരത മിഷെന്റ ഡിജിറ്റല് സാക്ഷരത പദ്ധതിയുടെ തുടര്ച്ചയായി സാക്ഷരത ക്ലാസുകളും നാലാം ക്ലാസ്, ഏഴാം ക്ലാസ് തുല്യത കോഴ്സുകളും ഒാണ്ലൈനായി നടത്താനുള്ള സാധ്യതയാണ് ആരായുന്നത്. കോവിഡ് പശ്ചാത്തലത്തില് ഒന്നര വര്ഷത്തിലധികമായി ക്ലാസുകള് ഏറക്കുറെ മുടങ്ങിയ അവസ്ഥയിലാണ്. സാക്ഷരത മിഷന് പരിപാടികളില് 10ാം ക്ലാസ്, ഹയര് സെക്കന്ഡറി തുല്യത കോഴ്സുകളും പരീക്ഷകളും മാത്രമാണ് കുറ്റമറ്റ രീതിയില് നടത്താന് കഴിയുന്നത്. ഇതിന് പലയിടത്തും പ്രാദേശിക തലങ്ങളില് വാട്സ്ആപ്പ് ഗ്രൂപ്പുകളും മറ്റ് ഒാണ്ലൈന് പഠനസംവിധാനങ്ങളും ഒരുക്കിയിട്ടുണ്ട്. എന്നാല്, ഡിജിറ്റല് ഉപകരണങ്ങള് ലഭ്യമല്ലാത്തവരും അവയുടെ ഉപയോഗത്തില് വേണ്ടത്ര പരിജ്ഞാനമില്ലാത്തവരുമായ മറ്റ് പഠിതാക്കള്ക്ക് ഇതും പ്രായോഗികമല്ല. ഇൗ സാഹചര്യത്തിലാണ് തദ്ദേശ സ്ഥാപനങ്ങളുടെ സഹകരണത്തോടെ ഡിജിറ്റല് പഠനോപകരണങ്ങള് ലഭ്യമാക്കി സാക്ഷരത പഠിതാക്കളെയും നാലാം ക്ലാസ്, ഏഴാം ക്ലാസ് തുല്യത കോഴ്സുകളിലുള്ളവരെയും ഒാണ്ലൈന് പഠനത്തിലേക്ക് കൊണ്ടുവരാന് ആലോചിക്കുന്നത്. കോവിഡ് വ്യാപനത്തോടെ 10ാം ക്ലാസ്, ഹയര് സെക്കന്ഡറി തുല്യത ഒഴികെയുള്ള സാക്ഷരത പഠനവും പരീക്ഷകളും നിര്ത്തിവെച്ചിരിക്കുകയാണ്. ആദിവാസി ഉൗരുകളിലും കോളനികളിലുമടക്കം പഠിതാക്കളുമായി നേരിട്ട് സമ്ബര്ക്കം അനിവാര്യമായതിനാലാണ് ഇവ നടത്താന് കഴിയാത്തത്. 2020 ഏപ്രിലില് തുടങ്ങാന് സര്ക്കാര് അനുമതി നല്കിയ ഡിജിറ്റല് സാക്ഷരത പദ്ധതിയും ആരംഭിക്കാനായിട്ടില്ല. ഡിജിറ്റല് സാക്ഷരത പദ്ധതി നടപ്പാക്കാനായാല് അതിെന്റ തുടര്ച്ചയായി ഒാണ്ലൈന് സാക്ഷരത ക്ലാസുകള് കൂടുതല് എളുപ്പമാകും. നവംബറോടെ ക്ലാസ് ആരംഭിക്കാനാകുമെന്നാണ് പ്രതീക്ഷയെന്ന് സാക്ഷരത മിഷന് അതോറിറ്റി ഡയറക്ടര് ഡോ. പി.എസ്. ശ്രീകല മാധ്യമത്തോട് പറഞ്ഞു.